Jou narkotiseur sorg nie net vir 'n pynlose geboorte nie, hy is ook die een wat jou emosioneel begelei en jou geboorte-wonderwerk kan maak of breek.
Dis 'n goeie voorsorgmaatreël om nege maande lank maar liewer 'n paar dinge van die spyskaart te skrap.
Hier’s ’n tienpuntplan vir die dag as jou verhouding noodsaak dat jy nie meer alleen oor jou finansies kan besluit nie.
Met jou eie geld kon jy nog altyd maak net wat jy wil. Maar noudat jy getroud is of jy en jou liefie saam nesskop, staan sake anders. Skielik is daar iemand wat saam met jou besluit hoe jou swaarverdiende salaris bestee word, en dié nuwe paadjie kan vol duwweltjies wees.
Volgens die finansiële beplanner Warren Ingram, uitvoerende direkteur van Galileo Capital en skrywer van Become Your Own Financial Advisor, maak geld so ’n belangrike deel van die lewe uit dat jy en jou maat moet probeer om dit te bestuur asof julle in ’n professionele vennootskap is.
Hier is ’n tienpuntplan met kenners se wenke oor hoe julle die finansiële sy van jul verhouding doel-treffend kan laat werk.
Sorè Cloete, senior regsbestuurder by Old Mutual, beaam ’n verhouding kan ’n knou kry as maats nie dieselfde bestedingsgewoontes het nie.
“Dis moeilik om gemotiveerd te wees om te spaar en te belê as jy nie weet waarvoor jy spaar nie. Droom saam oor jul toekoms en beraam saam planne om vir daardie drome te spaar.”
Dit is wenslik om saam ’n langtermynbeleggingstrategie te ontwikkel en dit is belangrik julle albei voel gemaklik daarmee, meen Warren.